b'\n_START_ARTICLE_\nHerzog & de Meuron\n_START_PARAGRAPH_\nHerzog & de Meuron on sveitsil\xc3\xa4isten arkkitehtien Jacques Herzogin ja Pierre de Meuronin perustama arkkitehtitoimisto. Kummatkin ovat syntyneet Baselissa 1950. Herzog & de Meuron saivat Pritzker-palkinnon vuonna 2001._NEWLINE_Heid\xc3\xa4n suunnittelemiensa rakennusten tunnusmerkkej\xc3\xa4 ovat yksinkertainen muotokieli ja ty\xc3\xb6st\xc3\xa4m\xc3\xa4tt\xc3\xb6m\xc3\xa4ksi j\xc3\xa4tetty pintamateriaali. Tunnetuimpia t\xc3\xb6it\xc3\xa4 ovat Pekingin kansallinen stadion (ns. Linnunpes\xc3\xa4) ja Lontoon Tate Modern._NEWLINE_Herzog & de Meuron on tehnyt kiihkeit\xc3\xa4 tunteita her\xc3\xa4tt\xc3\xa4neen suunnitelman hotellista Helsingin Katajanokalle. Helsingin kaupunginhallitus hyv\xc3\xa4ksyi t\xc3\xa4p\xc3\xa4r\xc3\xa4sti suunnitelman yhden \xc3\xa4\xc3\xa4nen erolla. Helsingin kaupunginvaltuusto kuitenkin hylk\xc3\xa4si suunnitelmat kev\xc3\xa4\xc3\xa4ll\xc3\xa4 2010.'